PTT-BCP ลดราคาแก๊สโซฮอล์ 95 ลง 40 สต. มีผลพรุ่งนี้
PTT-BCP ลดราคาแก๊สโซฮอล์ 95 ลง 40 สต./ลิตร มีผลพรุ่งนี้ ส่วนราคาน้ำมันประเภทอื่นคงเดิม
7 ก.ย. 2558

บริษัท ปตท. จำกัด (มหาชน) PTT และบริษัท บางจากปิโตรเลียม จำกัด (มหาชน) หรือ BCP ได้ปรับลดราคาขายปลีกน้ำมันแก๊สโซฮอล์ 95 ลง 40 สตางค์/ลิตร ซึ่งแป็นไปตามมติของที่ประชุมคณะกรรมการบริหารนโยบายพลังงาน (กบง.) ที่เห็นชอบให้ปรับอัตราเงินส่งเข้ากองทุนน้ำมันเชื้อเพลิงของน้ำมันแก๊สโซฮอล์ 95 ลง 40 สตางค์/ลิตร โดยให้มีผลตั้งแต่วันพรุ่งนี้ ส่วนราคาน้ำมันประเภทอื่นยังคงอยู่ในระดับเดิม
ส่งผลให้ราคาน้ำมันหน้าสถานีบริการน้ำมันของปตท.และบางจาก ในเขตกรุงเทพฯและปริมณฑล วันพรุ่งนี้ เป็นดังนี้ เบนซิน ออกเทน 95 ของปตท. คงเดิมที่ 33.26 บาท/ลิตร ,แก๊สโซฮอล์ 95 อยู่ที่ 26.30  บาท/ลิตร ,แก๊สโซฮอล์ 91 คงเดิมที่ 25.88 บาท/ลิตร ,E20 คงเดิมที่ 24.48 บาท/ลิตร , E85 คงเดิมที่ 22.18 บาท/ลิตร  และดีเซล คงเดิมที่ 23.29 บาท/ลิตร